arnastofnun/IGC-2024 huggingface dataset:
Urta

Urta (einnig nefnd kæpa, sem bæði getur átt við urtu með eða án kóps) er kvendýr sels. Karldýrið nefnist brimill. "Skerjakolla" er urta sem sækir árlega í sömu skerin.
Cortona

Cortona er um 22 þúsund manna bær í sýslunni Arezzo í Toskana á Ítalíu. Bærinn var stofnaður af Etrúrum og stendur í brattri hlíð með útsýni yfir Val di Chiana, en núverandi bæjarmynd er frá miðöldum að stærstum hluta. Cortona er heimabær fútúríska listmálarans Gino Severini og popptónlistarmannsins Jovanotti.
Forsetafrú Íslands

Forsetafrú Íslands er kona forseta Íslands. Maki forseta Íslands hefur til þessa dags aldrei verið karlmaður. Vigdís Finnbogadóttir, eini kvenforseti landsins, var ógift á meðan hún sat í embætti.
Baccalaureus Artium

Baccalaureus Artium (skammstafað B.A. eða A.B.) er háskólagráða sem er veitt að loknu þriggja eða fjögurra ára löngu námi á grunnstigi, þ.e. á fyrsta stigi háskólanams. Gráðan er veitt að loknu námi í hugvísindum, oftast í félagsvísindum og stundum í raunvísindum.
1. deild karla í knattspyrnu 1976

Árið 1976 var Íslandsmótið í knattspyrnu haldið í 65. skipti. Valur vann sinn 15. titil. níu lið tóku þátt; KR, Fram, ÍBA, ÍBV, Valur, Keflavík, ÍA og Víkingur. Þetta ár var deildin stækkuð í 10 lið og hélt þeirri stærð til ársins 2007. Liðið sem lenti í neðsta sæti úrvalsdeildarinnar spilaði leik gegn liðinu sem lenti í 2. sæti í 2. deild um það hvort liðið spilaði í úrvalsdeild á næsta ári.

Loka staða deildarinnar.

Liðið sem lennti í neðsta sæti Úrvalsdeildarinnar spilaði leik gegn liðinu sem lenti í 2. sæti í 2. deild um það hvort liðið spilaði í Úrvalsdeild á næsta ári. Það voru Þór úr 2. deild og Þróttur sem spiluðu um það sæti.

Þór 2 - 0 Þróttur

Markahæstu menn.

Skoruð voru 208 mörk, eða 2,889 mörk að meðaltali í leik.

Úrslit deildarbikarsins.

Valur 3 - 0 ÍA
1. deild karla í knattspyrnu 1985

Árið 1985 var Íslandsmótið í knattspyrnu haldið í 74. skipti. Valur vann sinn 18. titil. Tíu lið tóku þátt.

Markahæstu menn.

Skoruð voru 277 mörk, eða 3,078 mörk að meðaltali í leik.
1. deild karla í knattspyrnu 1991

Árið 1991 var Íslandsmótið í knattspyrnu haldið í 80. skipti. Víkingar urðu Íslandsmeistarar í fimmta sinn. Guðmundur Steinsson leikmaður Víkings hreppti gullskóinn með 13 mörk. Tíu lið tóku þátt.

Markahæstu menn.

Skoruð voru 270 mörk, eða 3,00 mörk að meðaltali í leik.

Úrslit deildarbikarsins.

Fyrri leik lauk með 1-1 jafntefli eftir framlengdan leik og léku liðin aftur.
1765

Árið 1765 (MDCCLXV í rómverskum tölum)

Á Íslandi.

Fædd

Dáin

Erlendis.

Fædd

Dáin
Dátar - Gvendur á Eyrinni

Gvendur á Eyrinni er 45-snúninga hljómplata gefin út af SG - hljómplötum árið 1967. Á henni flytja Dátar fjögur lög.
Kringlan (gata)

Kringlan er gata í Reykjavík sem fellur undir hverfahlutann Kringluna í hverfaskiptingunni Háaleitis- og Bústaðahverfi og nær frá Listabraut á tveimur stöðum út að Miklubraut sem aðreinar, ekki sem gatnamót. Hún dregur nafn sitt af Kringlumýrinni. Við götuna liggur verslunarmiðstöðin Kringlan og Verzlunarskóli Íslands er á næstu grösum.
Tuttugasta og fjórða konungsættin

Tuttugasta og fjórða konungsættin í sögu Egyptalands hins forna var fjórða konungsættin sem ríkti á þriðja millitímabilinu. Einungis tveir konungar eru þekktir frá þessari konungsætt sem ríktu frá Saís í Nílarósum: Tefnakte 1. og Bakenranef (eða "Bokkóris") sem ríkti frá 725 til 720 f.Kr. samhliða tuttugustu og fimmtu konungsættinni. Þessi konungsætt leið undir lok þegar Sjabaka lagði Saís undir sig, tók Bakenranef höndum og lét brenna hann lifandi.
Sjóvár-Almennra deild karla í knattspyrnu 1996

Árið 1996 var Íslandsmótið í knattspyrnu haldið í 85. skipti. Þegar 1 umferð var eftir af mótinu voru ÍA og KR efst og jöfn að stigum og áttu eftir að mætast á Akranesvelli. Þann 29. september léku liðin saman og sigraði ÍA. ÍA vann sinn 17. titil, og sinn 5. í röð. Styrktaraðili mótsins var Sjóvá Almennar.

Markahæstu menn.

Skoruð voru 280 mörk, eða 3,11 mörk að meðaltali í leik.

Úrslit deildarbikarsins.

Markaskorarar: Haraldur Ingólfsson '50 (víti) Ólafur Þórðarson '53 - Tryggvi Guðmundsson '90 (víti)
Enska úrvalsdeildin 2007-08

Enska úrvalsdeildin 2007-08 var í 16. skipti sem Enska úrvalsdeildin er haldin og byrjaði hún í ágúst 2007. Leikjaröðun var kynnt 14. júní. Manchester United voru núverandi meistarar eftir að hafa unnið níunda úrvalsdeildartitil sinn á seinasta tímabili.

Charlton Athletic, Sheffield United og Watford féllu niður í meistaradeildina - Watford féllu eftir 1-1 jafntefli við Manchester City 21. apríl, Charlton eftir að hafa tapað 2-0 gegn Tottenham Hotspur 7. maí og Sheffield United féllu eftir 2-1 tap á heimavelli gegn Wigan 13. maí á meðan West Ham United vann 1-0 á Old Trafford og björguðu sér.

Í staðinn fyrir Charlton, Sheffield United og Watford koma Sunderland, Birmingham og Derby inn í deildina. Sunderland vann ensku meistaradeildina, Birmingham í öðru sæti og Derby unnu umspil um seinasta lausa sætið.

Staðan.

"Seinast uppfært 28. maí 2007"
Landsbankadeild karla í knattspyrnu 2004

Árið 2004 var Íslandsmótið í knattspyrnu haldið í 93. skipti. FH vann sinn 1. titil. Styrktaraðili mótsins var Landsbankinn.
Fersentimetri

Fersentímetri er flatarmálseining sem fengin er með því að margfalda saman lengd sinnum breidd. Einn fersentímetri er því 1sm * 1sm = 1sm^2= 1 fersentímetri.
Snareðla

Snareðla (fræðiheiti: "Velociraptor" sem merkir „snarræningi“) er risaeðlutegund sem lifði á seinni hluta krítartímabilsins. Af steingervingum virðist snareðlan hafa verið fótfrá ráneðla. Hún var allt að 1,8 metrar á lengd og einn metri á hæð og vóg um 20 kg. Hún kann að hafa náð allt að 70 km/h. Snareðlan lifði í mongólíu.
Glerárskóli

Glerárskóli, stofnaður 1908 er grunnskóli í Glerárhverfi á Akureyri með um 430 nemendur.

Skólastjórinn heitir Helga Halldórsdóttir og staðgengill skólastjóra er Tómas Lárus Vilbergsson. Glerárskóli er eini skólinn á Akureyri sem er með sundlaug.
Hlíðavöllur

Hlíðavöllur er golfvöllur staðsettur í Mosfellsbæ og er völlur golfklúbbsins Kjalar.

Saga.

Í maí árið 1983 leigði golfklúbburinn Kjölur land fyrir völlinn til 20 ára af Mosfellshrepp. Framkvæmd við völlinn hófst svo strax sama sumar og var að mestu leyti unnin í sjálfboðavinnu. Framkvæmdum lauk svo árið 1986 og var 9 holu völlurinn formlega opnaður í júlí sama ár. Komnar eru hugmyndir um stækkunn vallarins upp í 18 holur.
Bloemfontein

Bloemfontein (framburður: [ˈblumfɑnˌte(ɪ)n]) er 6. stærsta borg Suður-Afríku, ein þriggja höfuðborga og aðsetur dómsvaldsins. Nafn borgarinnar merkir "blómalind" á bæði afríkönsku og hollensku. Borgin nefnist Mangaung á suður-sótó, sem að merkir "híbýli blettatígranna". Íbúar borgarinnar eru um 256.000 talsins (2011).
La Paz

La Paz (spænska: Nuestra Señora de La Paz, eða Chuquiyapu) er önnur tveggja höfuðborga Bólivíu og aðsetur stjórnsýslunnar. Árið 2012 bjuggu u.þ.b. 757.184 manns í borginni.
Deilikorn

Deilikorn aðgreina litninga við kjarnaskiptingu og er aðeins að finna í dýrafrumum.

Þau eru sívalningar af svokallaðri 9+0 gerð.

Í öllum dýrafrumum og flestum frumverum eru tvö deilikorn, hornétt hvort á annað við geislaskautið.
Jurtaæta

Jurtaæta er heiti í dýrafræði sem notað er yfir dýr sem nærist á jurtum.
Savanna tríóið - Folksongs From Iceland

Syngið með er 33-snúninga LP hljómplata gefin út af SG - hljómplötum árið 1964. Á henni flytja Fjórtán fóstbræður með hljómsveit Svavars Gests lagasyrpurnar úr útvarpsþættinum „Sunnudagskvöld með Svavari Gests“. Hljómsveit Svavars Gests leikur undir í öllum lagasyrpunum og er þannig skipuð:

Magnús Ingimarsson raddsetti fyrir kór og hljómsveit. Forsíðumyndina tók Rafn Hafnfjörð og er hún frá Hellisgerði í Hafnarfirði. Myndina á baksíðu tók Kristján Magnússon. Setningu á umslagi annaðist Prentsmiðja Jóns Helgasonar. Myndamót, prentun og umslag gerði Kassagerð Reykjavíkur. Hljómplatan er tekin upp hjá Ríkisútvarpinu en steypt hjá NERA í Ósló.

Fjórtán Fóstbræður.

Fremri röð frá vinstri (sjá mynd á bakhlið umslags): Hákon Oddgeirsson, Ásgeir Hallsson, Ragnar Magnússon, Einar G. Þorsteinsson, Sigurður Jóelsson, Aðalsteinn Guðlaugsson og Einar Ágústsson.

Aftari röð frá vinstri: Árni Eymundsson, Jóhann Guðmundsson, Þorsteinn Helgason, Magnús Guðmundsson, Sigurður Símonarson, Guðmundur Helgi Guðmundsson og Garðar Jökulsson.
Bifröst h.f.

Bifröst h.f. var íslenskt skipafélag stofnað af bílainnflytjendum til þess að annast innflutning fyrir þá. Félagið átti erfitt með rekstur í samkeppni við Eimskipafélag Íslands, Hafskip og Skipadeild SÍS. Árið 1979 áttu forráðamenn Bifrastar í viðræðum við Hafskip um möguleg kaup Hafskips á félaginu en ekkert varð úr því. Árið 1985 var Eimskipafélag Íslands svo til búið að kaupa nær allt hlutafé fyrirtækisins.
Christopher Wolstenholme

Christopher Tony Wolstenholme (fæddur 2. desember 1978 í Rotherham, Yorkshire, Englandi) er bassaleikari rokksveitarinnar Muse.
Ýrar

Ýrar er íslenskt karlmannsnafn.

Dreifing á Íslandi.
Kólibrífugl

Kólibrífuglar (fræðiheiti: Trochilidae) eru ætt lítilla þytfugla sem hafa þann hæfileika að geta haldið sér kyrrum í loftinu með því að blaka vængjunum ótt og títt. Þeir geta þannig haldið kyrru fyrir meðan þeir lepja blómasafa með langri og mjórri tungunni. Kólibrífuglar eru einu fuglarnir sem geta flogið afturábak. Hunangsbríi ("Mellisuga helenae") er minnsti fugl í heimi, aðeins um 5 sm langur.

Í Sibley-Ahlquist-flokkuninni eru kólibrífuglar flokkaðir sem sérstakur ættbálkur, "Trochiliformes".
Montevídeó

Montevídeó (framburður: [monteβi'deo]) er höfuðborg Úrúgvæ. Hún er jafnframt stærsta borg landsins og aðalhafnarborg þess. Árið 2011 bjuggu 1,7 milljón manns í borginni.

Uppruni nafnsins.

Þrátt fyrir að borgin sé ekki ýkja gömul er uppruni nafns hennar ekki fyllilega skýr. Borgin stendur við fjall og engin vafi leikur á því að það á við fyrri hlutan en um síðari hlutan eru ýmsar getgátur, frá því að vera afbökun á portúgölsku "vide eu": Sé ég, (ekki talin sú líklegasta) til þess að síðari hlutinn sé stafsetningarorð úr spænsku "Monte vi de este a oeste": Fjall ég sá frá austri til vesturs.

og loks að fjallið sé kennt við heilagan Ovidio sem Portúgalar hafa haldið mikið upp á og borgin tilheyrði um tíma Portúgal.
Eva Braun

Eva Braun (fædd Eva Anna Paula Braun 6. febrúar árið 1912, dáin Eva Hitler 30. apríl árið 1945) var langtíma félagi og stuttlega eiginkona Adolfs Hitler. Hún framdi sjálfsmorð með eitri þann 30. apríl 1945 um klukkan 3:30 síðdegis.
XSLT

XSLT (eða XSL) er XML-mál notað til að setja stíla á XML skjöl. Það er W3C-staðall.
Krullujárn

Krullujárn (einnig sléttujárn, áður nefnt bárujárn) er áhald sem breytir formi hárs með notkun hita. Krullujárn eru notuð til að krulla hárið, á meðan sléttujárn eru notuð til að slétta hár.

Saga.

Krullujárnið var þekkt í Róm til forna, en þar nefndist það "calamistrum" sem kom af því að það var holt að innan eins og reyr en hann nefndist "calamus". Krullujárnið var oft hitað í viðarösku er oft minnst í ritum Cícerós og þá var notkun þess algeng á meðal ungmenna og hefðarkvenna í Róm.
Sophia

Sophia er íslenskt kvenmannsnafn.

Dreifing á Íslandi.
Rikharður

Rikharður er íslenskt karlmannsnafn.

Dreifing á Íslandi.
Cotonou

Cotonou er efnahagsleg höfuðborg Benín, sem og stærsta borg landsins. Árið 2012 var íbúafjöldi borgarinnar um 800.000. Þrátt fyrir það er áætlað að íbúafjöldinn gæti verið 1,2 milljónir. Árið 1960 bjuggu einungis 70.000 í borginni. Borgin liggur í suðvesturhluta landsins, á milli Atlantshafsins og Nokouévatns.
Fimmhyrningur

Fimmhyrningur er í rúmfræði lokað tvívítt svæði afmarkað af fimm línum. Ef öll innri horn hans eru jafnstór og allar hliðarlínur jafnlangar, kallast hann reglulegur fimmhyrningur og er þá hvert horn hans 108°.

Fimmstirningur er svo myndaður með að draga hornalínur inni í fimmhyrninginum, í reglulegum fimmstirningi verða þær 36° frá næstu línu.

Úr tólf reglulegum fimmhyrningum er hægt að smíða lokað þrívítt form.
1110

Árið 1110 (MCX í rómverskum tölum)
Bergrán

Bergrán er íslenskt kvenmannsnafn.

Dreifing á Íslandi.
Stýrikerfiskjarni

Stýrikerfiskjarni eða kjarni er sá hluti stýrikerfis sem sér um grunnvirkni tölvunnar. Nútímastýrikerfi styðja fjölforritavinnslu, þ.e. að mörg forrit keyri samhliða. Til að gera þetta mögulegt er nauðsynlegt að stýrikerfið stýri aðgangi forrita að vélbúnaði tölvunnar, þ.e. örgjörva, minni og jaðartækjum.

Kjarninn felur að miklu leyti virkni vélbúnaðarins, sem gerir það auðveldara að skrifa forrit. Venjuleg forrit hafa þá ekki bein samskipti við vélbúnaðinn, heldur kalla á stýrikerfið í gegnum kerfiskall sem framkvæmir þá vinnu sem forritið óskar. Slík hjúpun er gegnumgangandi stef í hugbúnaðargerð.
1118

Árið 1118 (MCXVIII í rómverskum tölum)

Á Íslandi.

Fædd

Dáin

Erlendis.

Fædd

Dáin
1126

Árið 1126 (MCXXVI í rómverskum tölum)
1132

Árið 1132 (MCXXXII í rómverskum tölum)
Atlantsskip

Atlantsskip er íslenskt skipafélag sem var stofnað 1998.

Fyrst um sinn sá Atlantsskip og Trans Atlantic Lines, systurfélag þess í Bandaríkjunum, um flutninga fyrir Bandaríkjaher fyrir herstöðina í Keflavík. Í apríl 2002 hóf fyrirtækið að sigla til hafna í Evrópu og í nóvember 2005 að sigla vítt og breitt um heiminn.

Atlantsskip á og rekur tvö skip, "A.S. Africa" og "Kársnes", sem eru bæði skráð á Antígva og Barbúda.
Músfuglar

Músfuglar (fræðiheiti: "Coliiformes") eru ættbálkur fugla sem allir lifa í Afríku sunnan Sahara.
Sigfús Blöndal

Dr. Sigfús Blöndal (1874 – 1950) var bókavörður við "Konunglega bókasafnið" í Kaupmannahöfn, er þekktastur fyrir íslensk-danska orðabók, sem hann samdi ásamt eiginkonu sinni, Björg Caritas Þorláksson. Vinna þeirra hjóna við orðabókina stóð í tæp tuttugu ár, en hún kom fyrst út á árunum 1920 – 1924 og hefur síðar tvisvar verið ljósprentuð eftir frumútgáfunni. Viðbætir var gefinn út 1963; ritstjórar hans voru Halldór Halldórsson og Jakob Benediktsson. "Blöndalsbókin" eða "Orðabók Blöndals", eins og hún er oftast kölluð, er mikilvæg heimild um íslenska tungu.
Pósturinn Páll

Pósturinn Páll er bresk brúðumyndaröð sem sýnd var í Ríkissjónvarpinu. Fyrstu þættirnir voru gerðir árið 1981, handritið gerði barnabókahöfundurinn John Cunliffe.
1155

Árið 1155 (MCLV í rómverskum tölum)

Á Íslandi.

Fædd

Dáin

Erlendis.

Fædd

Dáin
Eldgígur

Eldgígur er hringlaga dæld í eldstöð með aðfærslugöng þaðan sem bráðið hraun og gas getur borist upp á yfirborðið í eldgosi.
Kvika

Kvika eða bergkvika (“"magma"” á ensku) verður til við bráðnun bergs í möttli (basalt) og skorpu (ríólít) jarðar. Hún inniheldur blöndu af gösum, kristöllum og meira eða minna bráðnu bergi.

Efnasamsetning hennar er mjög mismunandi og fer eftir myndunarstað. Algengustu tegundir innihalda 45-75% SiO2 og myndast við 700-1200 °C á 3-100 km dýpi í jörðinni.

Staðsetning kvikunnar.

Undir yfirborði jarðar vex hitastigið hratt með auknu dýpi. Á kyrrlátum meginlandssvæðum hækkar það um 2-4°C/100 m. Á Íslandi, sem er nær möttulstróknum hækkar hitastigið hraðar, 5-10°C/100 m utan rekbeltisins og 10-100°C/100 m á eldvirkum svæðum. Til að komast í 1000 – 1500 °C – sem er hitastig basaltkviku - , væri eiginlega nauðsynlegt að fara mjög djúpt niður. En samt er það oft ekki svo - sérstaklega ekki undir eldstöðvum -, þar getur kvikan leynst á aðeins fárra kílómetra dýpi.

Hún getur staldrað við í mismunadum tegundum af geymslum: kvikuþróum, kvikuhólfum, sillum eða/og berggöngum.

Bræðslumark.

Yfirleitt liggur bræðslumark þekktra bergtegunda á bilinu 800-1200°C. Þar sem þrýstingur hækkar bræðslumark efna, verður hitastigið á nokkurra kílómetra dýpi (= undir töluverðum þrýstingi) að vera miklu hærra til þess að kvika, bráðið berg, nái að myndast. En jarðskorpan og efri möttull, efstu hlutar jarðkúlunnar, eru að mestu úr föstu efni. Til þess að bræða efnið þarf háan og hækkandi hita á tilteknum stað eða færslu á heitu efni upp á við, móti lækkandi þrýstingi.

Ris bergmassa.

Í misheitum möttli rís efni sums staðar en sekkur annars staðar. Þrátt fyrir að mishitahreyfingarnar séu afar hægar, næga þær þó til að láta bergið berast upp í svæði þar sem það byrjar að bráðna.

Hins vegar hafa steindir möttulbergs (eða skorpubergs) mismunandi bræðslumark. Þar getur ákveðið hitastig við tiltekinn þrýsting valdið bráðnun sumra steinda eða efnasambanda en ekki annarra. Sú bergtegund sem hefur lægst bræðslumark og verður fyrst kvika er basalt.

Kvikugerðir.

Margar kvikutegundir eru til og þær gefa af sér ólíkar gos- eða djúpbergstegundir. T.d. er talað um að kvika sé basísk, ísúr eða súr eftir innihaldi hennar af mismunandi efnum, sérstaklega SiO2.

Munurinn á kviku og hrauni.

Þegar kvikan er að nálgast yfirborð jarðarinnar, fer hún strax að losa sig við gös (stundum þegar í kvikuhólfinu), svo að samsetning hrauns er dálitið öðruvísi en samsetning kvikunnar í iðrum jarðar.
San José

San José er höfuðborg og stærsta borg Kosta Ríka. Borgin er einnig höfuðborg San José umdæmis. Borgin er staðsett á hálendi landsins, á hásléttu sem nefnist Valle Central-sléttan og er 1.170 metra yfir sjávarmáli. Árið 2015 bjuggu um 333.000 manns í borginni.
Heggstaðanes

Heggstaðanes eða Bálkastaðanes kallast nesið milli Hrútafjarðar og Miðfjarðar. Er það framhald af Hrútafjarðarhálsi með áþekku landslagi en láglendara. Þar er mýrlent með melholtum á milli. Hæst er nesið utanvert, milli bæjanna Heggstaða (að austanverðu) og Bálkastaða (að vestanverðu), 184 metrar yfir sjávarmáli. Kallast landið þar Heggstaðaheiði.

Sauðfjárrækt er mikil á nesinu; er það grösugt og mikil sauðalönd. Þar fóru fyrstu fjárskipti á Íslandi fram árið 1937 og var fé tekið á ný úr Norður-Þingeyjarsýslu. Þá er þar æðardúntekja - mest á Heggstöðum en einnig á Bálkastöðum og Bessastöðum. Yfir Heggstaðanesháls liggur malarvegur fær öllum fólksbílum en hann var mikið betrumbættur haustið 2006. Var þetta aðalvegurinn á nesinu lengst af þar sem fólk á nesinu hafði lítið að sækja fram í Hrútafjörð. Heggstaðanes tilheyrði Ytri-Torfustaðahreppi fram til ársins 1998 en er síðan hluti af Húnaþingi vestra. Kirkjusókn er að Melstað. Fjórir bæir eru á nesinu: Bessastaðir og Bálkastaðir að vestanverðu og Útibleiksstaðir og Heggstaðir að austanverðu. Útibleiksstaðir eru í eyði.

Frá botni Miðfjarðar út á Heggstaðanestá eru 13,6 kílómetrar beina sjóleið en frá botni Hrútafjarðar eru 34,7 kílómetrar beina sjóleið, þar af 20,3 kílómetrar frá Heggstaðanestá að Reykjarifi í Hrútafirði.

Á Heggstaðanesi er fjölskrúðugt fuglalíf og finnst mörgum skemmtilegt að ganga fyrir nesið frá Heggstöðum til Bálkastaða, eða öfugt. Þar má sjá fugla eins og hrafn, æðarfugl, fýl og kríu, að ógleymdum haferni ásamt ýmsum smáfuglum.
.jp

.jp er þjóðarlén Japans.
.kw

.kw er þjóðarlén Kúveit.
Skegg

Skegg er hárvöxtur í andliti karlmanna. Líkt og bringuhár og skapahár þá flokkast skegg manna sem kynhár og eru skegghárin grófustu kynhár mannslíkamans. Skeggvöxtur er karlmönnum eðlislegur, en konum getur einnig vaxið skegg við vissar aðstæður. Skeggstæði á karlmönnum nefnist "granstæði", "skeggstæði" eða "mumpur". "Glerkunnta" er mjúkt skegg (oftast yfirvaraskegg) unglingspilta sem ekki eru enn orðnir fulltíða og "Hýjungur" er gisið og mjúkt skegg (oft á yngri mönnum).

Þykkt, grófleiki sem og vaxtarhraði skeggs ræðst af magni kynhormónsins testósterón í blóði manna ásamt öðrum erfðafræðilegum þáttum. Skeggvöxtur drengja getur hafist um 15 ára aldur og heldur áfram að mótast langt fram á fullorðinsár.
Heiðarr

Heiðarr er íslenskt karlmannsnafn.

Dreifing á Íslandi.
Bissá

Bissá er höfuðborg Gíneu-Bissá. Borgin stendur við Gebafljót sem rennur í Atlantshaf. Borgin er stærsta borg landsins, aðal höfn og stjórnsýslu- og hernaðarleg miðja þess. Árið 2015 bjuggu tæp 500.000 manns í borginni. Ekki er vitað hvaðan nafnið kemur eða hvað það hafi merkt.
Otaku

Otaku (katakana: オタク, kanji: 御宅) er japanskt hugtak sem notað er um manneskju haldna áráttu, oftast er átt við þá sem hafa mikinn áhuga á anime eða manga og oftast er það notað í niðrandi merkingu.
Sterk beyging

Sterk beyging er hugtak í málfræði.

Sterk beyging í íslensku.

Sterk beyging sagna.

Sagnorð hafa ýmist veika eða sterka beygingu. Veikar sagnir hafa endinguna -ði-, -di-, -ti í þátíð eintölu 1. persónu (t.d. ég elskaði, ég faldi, ég henti). Flest sagnorð í íslensku hafa veika beygingu.

Sterkar sagnir hinsvegar eru endingarlausar í þátíð 1. persónu eintölu. Sterkar sagnir eru aðeins eitt atkvæði.

Sterk beyging lýsingarorða.

Lýsingarorð sem er veikbeygt endar á sérhljóða í öllum föllum, bæði í eintölu og fleirtölu og standa oftast með nafnorði með ákveðnum greini. Hins vegar hafa lýsingarorð sem standa með nafnorðum án greinis oftast sterka beygingu.

Sterk beyging nafnorða.

Nafnorð eru veik þegar þau enda á sérhljóða í öllum föllum í eintölu með óákveðnum greini en það virkar ekki með kvenkynsnafnorð sem enda á samhljóða í þolfalli og þágufalli. Sterk nafnorð enda alltaf á samhljóða (oftast "s") í eignarfalli nema kvenkynsnafnorð.
Fagott

Fagott (úr ítölsku "knippi", "bundin") er tréblásturshljóðfæri á tónsviðinu fyrir neðan klarínettu. Fagott er langur tvöfaldur viðarhólkur sem oftast er gerður úr hlyni með tónblaði (tvíblöðungi) á bognu málmröri fyrir miðju. Fagott er stundum nefnt "lágpípa". Einnig er til kontrafagott sem er einni áttund neðar en venjulegt fagott.
Árni Pétur Guðjónsson

Árni Pétur Guðjónsson (f. 19. ágúst 1951) er íslenskur leikari.
1666

Árið 1666 (MDCLXVI í rómverskum tölum) var 66. ár 17. aldar sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir. Árið var kallað "annus mirabilis" í Englandi. Þetta var líka árið sem hefur alla rómversku tölustafina í ártalinu í röð þannig að hver kemur fyrir einu sinni.
1042

Árið 1042 (MXLII í rómverskum tölum)
Penélope Cruz

Penélope Cruz (f. 28. apríl 1974) er spænsk leikkona.

Hún vakti mikla athygli sem ung leikkona í kvikmyndum á borð við Jamón, Jamón, La Niña de tus ojos og Belle époque. Hún hefur einnig leikið í mörgum bandarískum myndum eins og Blow, Vanilla Sky og Vicky Christina Barcelona. Hún er kannski betur þekkt fyrir verk sín með spænska leikstjóranum Pedro Almodóvar í Los abrazos rotos, Volver og Todo sobre mi madre.

Cruz hefur unnið þrenn Goya-verðlaun, tvenn evrópsk kvikmyndaverðlaun og verið valin besta leikkonan á kvikmyndahátíðinni í Cannes. Árið 2009 vann hún Óskarsverðlaunin fyrir bestu leikkonu í aukahlutverki, Goyu- og BAFTA-verðlaun fyrir hlutverk sitt í Vicky Christina Barcelona. Hún er fyrsta spænska konan til þess að vinna Óskarsverðlaun.
1614

Árið 1614 (MDCXIV í rómverskum tölum) var fjórtánda ár 17. aldar sem hófst á miðvikudegi samkvæmt gregoríska tímatalinu en laugardegi samkvæmt júlíska tímatalinu sem er tíu dögum á eftir.
Madríd

Madríd er höfuðborg Spánar og sjálfstjórnarhéraðs með sama nafni. Íbúar borgarinnar sjálfrar voru um 3,3 milljónir árið 2021 en með útborgum er íbúafjöldinn um 6,7 milljónir. Madríd, sem er stærsta borg Spánar, liggur inni í miðju landi á víðáttumikilli sléttu við fljótið Manzanares. Hún er efnahagslegur, menningarlegur og pólitískur miðpunktur landsins.

Borgin hefur verið höfuðborg frá því á 16. öld og á síðari tímum hefur hún verið mikilvæg miðstöð verslunar og iðnaðar. Í hjarta Madrid er torgið Puerta del Sol og út frá því liggja allar aðalgötur borgarinnar. Nýrri borgarhverfi eru í austurhlutanum.

Íþróttir.

Í knattspyrnu eru stórliðin Real Madrid og Atlético Madrid. Minna liðið er Rayo Vallecano.

Real Madrid körfuboltaliðið er einnig með góðan árangur í Evrópukeppnum.